Publication: Magyar Közlöny
Issue: MK-2001-65 (Year: 2001, Number: 65)
Era: 1990-2004
Section: 11. § (1) Az egészségügyről szóló 1997. évi CLIV. törvény (a továbbiakban: Eütv.) 3. §-a a következő t) ponttal
Paragraph Index: 392

(10) Az Eütv. 247. §-a (2) bekezdésének d) pontja helyébe a következő rendelkezés lép: (Felhatalmazást kap az egészségügyi miniszter, hogy) „d) a népegészségügyi feladatok végrehajtása érdekében da) az egyes szolgáltató tevékenységek folytatásának, valamint az ezek során felhasználásra kerülő anyagok és termékek gyártásával, forgalmazásával és felhasználásával kapcsolatos közegészségügyi követelményeket, db) az építésügyért felelős, valamint a sajátos építményfajták szerint illetékes miniszterrel egyetértésben az építmények, egyéb létesítmények létesítésének, üzemeltetésének közegészségügyi és egészségvédelmi követelményeit, dc) a lakosság egészségvédelmét biztosító egészségügyi határértékeket, dd) az érdekelt miniszterekkel egyetértésben a környezetegészségügyi hatások vizsgálatára vonatkozó részletes szabályokat, de) a nem szervezett keretben történő munkavégzés és munkakörülmények közegészségügyi követelményeit, df) az egyes népegészségügyi, valamint járványügyi intézkedésekre vonatkozó részletes szabályokat, továbbá egyes terápiás készítmények minőségi követelményeit, illetve a minőség ellenőrzésének rendjét, dg) a biztonságos oltóanyag-ellátás követelményeit” (rendeletben állapítsa meg.)

Source: https://magyarkozlony.hu/hivatalos-lapok/800ff76e2a8c69fe423b6982a4b0bbf188c87994/dokumentumok/a3368835cc22cffa380265c369269b38fcccbebe/letoltes